CELEX: 32006R0735
Language: lv
Date: 2006-05-16
Title: Komisijas Regula (EK) Nr. 735/2006 ( 2006. gada 16. maijs ), ar ko groza Regulu (EK) Nr. 2659/94 par sīki izstrādātiem noteikumiem atbalsta piešķiršanai par  Grana Padano ,  Parmigiano Reggiano  un  Provolone  siera privātu uzglabāšanu

17.5.2006   
            
            
               LV
            
            
               Eiropas Savienības Oficiālais Vēstnesis
            
            
               L 129/9
            
         
      KOMISIJAS REGULA (EK) Nr. 735/2006
   (2006. gada 16. maijs),
   ar ko groza Regulu (EK) Nr. 2659/94 par sīki izstrādātiem noteikumiem atbalsta piešķiršanai par “Grana Padano”, “Parmigiano Reggiano” un “Provolone” siera privātu uzglabāšanu
   EIROPAS KOPIENU KOMISIJA,
   ņemot vērā Eiropas Kopienas dibināšanas līgumu,
   ņemot vērā Padomes 1999. gada 17. maija Regulu (EK) Nr. 1255/1999 par piena un piena produktu tirgus kopīgo organizāciju (1), un jo īpaši tās 10. panta b) apakšpunktu,
   tā kā:
   
               (1)
            
            
               Komisijas Regulas (EK) Nr. 2659/94 (2) 6. panta 1. punktā ir paredzēti atbalsta apjomi “Grana Padano”, “Parmigiano Reggiano” un “Provolone” siera privātai uzglabāšanai. Ņemot vērā pieejamos finanšu resursus, uzglabāšanas izmaksu izmaiņas un paredzamo tirgus cenas maiņu, šie apjomi ir jāgroza. Attiecībā uz fiksētajām izmaksām ar atbalsta pasākumu vairs nav jākompensē citi izdevumi, kā vienīgi ikdienas uzglabāšanas izdevumi un finanšu izdevumi, jo uzglabāšana kā daļa no šo sieru parastā ražošanas procesa nerada papildu fiksētās izmaksas.
            
         
               (2)
            
            
               Attiecīgi jāgroza Regula (EK) Nr. 2659/94.
            
         
               (3)
            
            
               Šajā regulā paredzētie pasākumi ir saskaņā ar Piena un piena produktu pārvaldības komitejas atzinumu,
            
         IR PIEŅĒMUSI ŠO REGULU.
   1. pants
   Regulas (EK) Nr. 2659/94 6. panta 1. punktu aizstāj ar šādu:
   
      “1.   Atbalsta apjoms siera privātai uzglabāšanai ir šāds:
      
                  a)
               
               
                  EUR 0,10 par tonnu par vienu uzglabāšanas dienu saskaņā ar līgumu par uzglabāšanas izdevumiem;
               
            
                  b)
               
               
                  finanšu izdevumi – par vienu uzglabāšanas dienu saskaņā ar līgumu:
                  
                              —
                           
                           
                              EUR 0,38 par tonnu “Grana Padano” sieram,
                           
                        
                              —
                           
                           
                              EUR 0,46 par tonnu “Parmigiano Reggiano” sieram,
                           
                        
                              —
                           
                           
                              EUR 0,30 par tonnu “Provolone” sieram.”
                           
                        
            
   2. pants
   Šī regula stājas spēkā trešajā dienā pēc tās publicēšanas Eiropas Savienības Oficiālajā Vēstnesī.
   
      Šī regula uzliek saistības kopumā un ir tieši piemērojama visās dalībvalstīs.
      Briselē, 2006. gada 16. maijā
      
         
            Komisijas vārdā —
         
         
            Komisijas locekle
         
         Mariann FISCHER BOEL
         
      
   
   
      (1)  OV L 160, 26.6.1999., 48. lpp. Regulā jaunākie grozījumi izdarīti ar Regulu (EK) Nr. 1913/2005 (OV L 307, 25.11.2005., 2. lpp.).
   
      (2)  OV L 284, 1.11.1994., 26. lpp. Regulā jaunākie grozījumi izdarīti ar Regulu (EK) Nr. 826/2005 (OV L 137, 31.5.2005., 15. lpp.).